S'Peasische kennd a bissl mea Buchståm wia s'Arabische, weu's im Peasischn (ana indoeiropäischn Språch) Laute gibt, de wås ma im semitischn Arabischn ned kennt. Fia de Laute håd ma aus Zeichn, de im Arabischn fia an ähnlichn Laud stengan, duach zuasätzliche Punktal eigene Buchtåm gmåcht. Zum Teu san de aa in'd Schreibweis vu ãndare Språchn mid ana arabische Schrift eidrunga, wia zum Beispüi in's Urdu und s'Paschto. Im Gengsåtz zu de Zeichn aus'm klassischn arabischn Alphabet hãm de peasischn zuasätzlichn Zeichn koan Zåihnweat. D'Reihnfoige vu de Buchståm im Alphabet is grundsätzli wia im Arabischn, netta s'Ha und s'Waw san vadrahd; vu de zusätzlichn Buchståm is s'Pe nåch'm Be (Ba), s'Tsche nåch'm Dschim, s'Že nåch'm Ze und s'Gaf nåch'm Kaf eigoadnet, åiso eanara Foam und eanam Uasprung entsprechnd.